
 20.12.2019
 BG
 Официален вестник на Европейския съюз
 L 330/16
 РЕГЛАМЕНТ ЗА ИЗПЪЛНЕНИЕ (ЕС) 2019/2181 НА КОМИСИЯТА
 от 16 декември 2019 година
 за определяне на технически характеристики по отношение на елементи, които са общи за няколко масива от данни съгласно Регламент (ЕС) 2019/1700 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/1700 на Европейския парламент и на Съвета от 10 октомври 2019 г. за създаване на обща рамка за европейската статистика за лицата и домакинствата, основана на индивидуални данни, събрани чрез извадки, за изменение на регламенти (ЕО) No 808/2004, (ЕО) No 452/2008 и (ЕО) No 1338/2008 на Европейския парламент и на Съвета, и за отмяна на Регламент (ЕО) No 1177/2003 на Европейския парламент и на Съвета и на Регламент (ЕО) No 577/98 на Съвета (1), и по-специално член 7, параграф 2 от него,
 като има предвид, че:
 (1)
 Някои статистически елементи са общи за няколко масива от данни във всички седем области, определени в член 3, параграф 1 от Регламент (ЕС) 2019/1700. В интерес на съпоставимостта и за да се гарантира тяхното еднакво тълкуване и прилагане в целия Съюз, е необходимо да се определят техническите характеристики, изброени в член 7, параграф 2 от посочения регламент, и те следва да се прилагат във всички области.
 (2)
 Необходими са статистически данни както на национално, така и на регионално равнище. Държавите членки следва да предават на Комисията статистически данни, разпределени по териториални единици. Следователно, за да се осигурят съпоставими статистически данни на регионално равнище, данните относно териториалните единици трябва да бъдат предоставяни в съответствие с класификацията по NUTS.
 (3)
 Статистическите данни за секторите на образованието, заетостта и икономиката трябва да бъдат съпоставими на международно равнище и следователно държавите членки и институциите на Съюза трябва да използват статистически класификации, които са съвместими с класификациите ISCED (2), ISCO (3) и NACE (4).
 (4)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 В настоящия регламент са установени техническите характеристики на статистическата съвкупност и на единиците на наблюдение, както и описания на променливите и на статистическите класификации, за елементи, които са общи за няколко масива от данни, обхванати от Регламент (ЕС) 2019/1700.
 Член 2
 Определения, използвани за определяне на техническите характеристики на масивите от данни
 За целите на настоящия регламент се прилагат следните определения:
 1)
 „жилище“ или „жилищна единица“ означава сграда, част от сграда, други помещения или жилищни помещения, които се използват за обитаване от хора, и включва „конвенционалните жилища“ и „други жилищни единици“, определени в приложението към Регламент (ЕО) No 1201/2009 на Комисията (5);
 2)
 „едночленно частно домакинство“ означава частно домакинство, при което обикновено само лице пребивава в самостоятелна жилищна единица или обитава като квартирант самостоятелна стая или няколко стаи в дадена жилищна единица, но не образува многочленно домакинство с никой от другите обитатели на жилищната единица;
 3)
 „многочленно частно домакинство“ означава частно домакинство, при което обикновено група от две или повече лица